BBC TV Europe

Το BBC TV Europe ήταν συνδρομητική τηλεοπτική υπηρεσία του BBC και ξεκίνησε το 1987, εξυπηρετώντας την ηπειρωτική Ευρώπη, και αρχικά τη Σκανδιναβία,Reinventing Public Service Communication: European Broadcasters and Beyond, Petros Iosifidis Palgrave Macmillan, 2010, page 107 όντας διαθέσιμη σε δορυφορικούς και καλωδιακούς παρόχους.Satellite Television in Western Europe, Richard Collins, John Libbey, 1992, page 70

Το κανάλι ξεκίνησε στις 4 Ιουνίου 1987 ως BBC 1/2 Mix και την 1η Απριλίου 1989 μετονομάστηκε σε BBC TV Europe.Transponder News TeleSat News, 21 July 1996

Αρχικά, δύο περιφερειακές τηλεπικοινωνιακές εταιρείες από τη Δανία, η Københavns Telefon A/S και η Jydsk Telefon A/S επικοινώνησαν με το BBC με σκοπό την αναμετάδοση επί πληρωμή των BBC1 και 2 στα καλωδιακά τους δίκτυα προκειμένου να καλυφθεί το κενό που υπήρχε στο δορυφορικό πρόγραμμα. Το εμπορικό τμήμα του BBC, ονόματι BBC Enterprises εξέτασε την πρόταση διαπιστώνοντας τη μη εξασφάλιση των δικαιωμάτων, οδηγώντας στη δημιουργία ξεχωριστού καναλιού για τη Δανία, ονόματι BBC 1/2 Mix, το οποίο επεκτάθηκε στη Νορβηγία στα τέλη του 1987 και στη Σουηδία στις αρχές του 1988.Transnational Television in Europe: Reconfiguring Global Communications Networks, Jean K. Chalaby, I.B.Tauris, 2009BBC TV Europe at Astra 2 Sat.com

Το κανάλι είχε προγράμματα από το BBC1 και το BBC2, όπως επίσης και το δελτίο των 18:00, το οποίο μεταδιδόταν ζωντανά από το Λονδίνο. Ωστόσο, υπήρχαν και προγράμματα του BBC1 που δεν προβλήθηκαν στο κανάλι για λόγους πνευματικών δικαιωμάτων, αντικαθιστώντας τα με του BBC2.

Το κανάλι επεκτάθηκε και στην Πορτογαλία εκπέμποντας από το παράρτημα του Βρετανικού Συμβουλίου στη Λισαβόνα με έναρξη στις 20 Απριλίου 1989. Το πρόγραμμα είχε 17ωρη καθημερινή διάρκεια, από τις 7 το πρωί ως τα μεσάνυχτα. Η πειρατεία ήταν επαναλαμβανόμενο ζήτημα, καθώς το BBC έπρεπε να προσλάβει αντιπροσώπους ανά χώρα για την πώληση εξουσιοδοτημένων αποκωδικοποιητών αλλά και συνδρομών για την παρακολούθηση του BBC TV Europe.

Το κανάλι το διαχειριζόταν και το λειτουργούσε το BBC, παρότι οι δύο προαναφερθείσες Δανικές τηλεπικοινωνιακές εταιρείες είχαν από κοινού συμμετοχή. Ωστόσο, δεν μπόρεσαν να αποκομίσουν κέρδος, πουλώντας τη συμμετοχή τους στο BBC, το οποίο το μετονόμασε σε BBC TV Europe και ανέλαβε τον πλήρη έλεγχο λειτουργίας και εμπορευματοποίησης του, καθιστώντας το διαθέσιμο σε Δυτική και Βόρεια Ευρώπη (εκτός του Ηνωμένου Βασιλείου) ακόμη και για τηλεθεατές που πλήρωναν συνδρομή για να πιάσουν το κανάλι μέσω δορυφόρου. Το 1990, μια δεύτερη υπηρεσία για τηλεθεατές εκτός του Ηνωμένου Βασιλείου, ονόματι Enterprise Channel, ξεκίνησε προκειμένου να συμπληρώσει σε πρόγραμμα το BBC TV Europe, αλλά μέχρι το τέλος του ίδιου έτους είχε γίνει επαναφορά στο υπάρχον κανάλι.BBC European TV at Vintage BroadcastingBBC Engineering Information, No. 39, Autumn 1989, pages 1, 4BBC Engineering Information, No. 40, Spring 1990, page 11Internationale Werbung in supranationalen Fernsehprogrammen, Matthias Stelzer, Springer Science+Business Media, 1994Passeport pour les médias de demain, Jean-Michel Saillant, Presses Universitaires de Lille, 1994

Το κανάλι μετέδωσε τους αγώνες της Εθνικής Αγγλίας για το Παγκόσμιο Κύπελλο Ποδοσφαίρου 1990.

Στις 11 Μαρτίου 1991, το κανάλι αντικαταστάθηκε από το BBC World Service Television.Broadcasting in the United Kingdom: A Guide to Information Sources, Barrie I. MacDonald, Mansell, 1993, page 84

Παραπομπές

Κατηγορία:Βρετανικοί Τηλεοπτικοί σταθμοί
Κατηγορία:British Broadcasting Corporation